《和朱牧宣德》
宋代·冯山

英游相聚日相欢，休唱还家蜀道难。为爱尊前文字饮，不知门外雪霜寒。

酒酣依约群仙梦，谈剧飞扬巨海澜。从此追随频语笑，莫教憔悴耻儒冠。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。